Narodna skupština
20141125

Zahvaljujem se uvažena predsednice, poštovana ministarka, uvažene koleginice i kolege, mi, kao i u prethodnom članu 11. imamo neke podatke koji smatramo da bi trebalo da budu vidljiviji i da u članu 12. stav 1. umesto reči :“može da izvrši, zamenjuje se rečju „vrši“ i u stavu 2. posle reči: „ove obaveze“, dodaju se reči: „bez odlaganja, a najkasnije u roku od osam dana, od kad je nastala promena koja se prijavljuje“. I dalje smatramo da je važno, s obzirom da je u današnjoj raspravi sa svih strana provejavala sumnja u to da banke umeju da budu veoma, da ne upotrebim neku grubu reč, ali kada su u pitanju kamate veoma prema klijentima vrlo rigorozne. Naši građani generalno se susreću sa najvećim problemima, kada su u pitanju kamate, u regionu od svih zemalja i EU i većine zemalja u okruženju. Imamo problema, zbog toga smo smatrali da je važno da se ti podaci vide. Ovim amandmanom hoćemo da uspostavimo obavezu da se izvrši upis ugovora u registar, kao i svaka promena podataka, uz propisivanje rokova u kojima se to mora izvršiti. Smatramo da zajedničkim naporom SDS, ZES i „Zeleni Srbije“, naš poslanički klub smatra da ovo amandmansko rešenje nudi veći stepen pravne sigurnosti, budući da će registar biti potpuniji, jer se predviđa obaveza da svaki ugovor mora biti registrovan i istovremeno se predviđa da svaka promena mora biti evidentirana, što registar čini ažurnijim.